Scho im Oita vo via Joan hod er und sei um fünf Joa öitare Schwesta Maria Anna Mozart, Nannerl gnennt, vom Voda Musikuntarricht (Klavia, Geign, Komposition) griagt. Und 1761 hod da Voda Mozart de easchtn Kompositionen vom Wolferl ois "Wolfgangerl Compositiones" aufzeichnet. Es hod si dabei um a Andante und a Allegro ghaundlt, auf de no im söm Joa a Allegro und an Menuetto gfoigt san. A de Begobung im Klavia- und Geignspü hom si schnö zagt. 1762 - im Oita vo 6 Joa - hod er de easchtn Auftritt ghobt.